Mbalula se Dubai-vakansie: AfriForum verwelkom OB se bevindinge | Maroela Media
Fikile Mbalula (Foto: Elmond Jiyane, GCIS)
Die burgerregte-organisasie AfriForum verwelkom die bevindinge van die openbare beskermer (OB), Busisiwe Mkhwebane, dat die voormalige minister van sport se gesinsvakansie in 2016 na Dubai, betaal is deur Sedgars Sports en dat dit neerkom op botsende belange. Die OB het ook bevind dat Mbalula teenstrydig met die Grondwet opgetree het en dat hy die etiese kode vir die uitvoerende gesag oortree het.
Die saak is nou na die nasionale vervolgingsgesag (NVG) verwys om verder ondersoek in te stel oor of die geld wat gebruik is om vir Mbalula se vakansie te betaal, nie die opbrengs was van geldwassery nie.
"Ons doen 'n beroep op die NVG om te oorweeg of hierdie optrede nie op korrupsie neerkom nie, soos gedefinieer in die onlangse uitspraak van die hoogste hof van appèl, S versus Scholtz en Ander," sê Monique Taute, hoof van AfriForum se teenkorrupsie-eenheid.
AfriForum het op 9 Oktober 2017 'n geskrewe versoek aan die OB gerig om ondersoek in te stel na die beweerde betaling van ten minste R300 000 en moontlik so veel as R680 000 deur Sedgars Sports, 'n sporttoerustingverskaffer, vir Mbalula se vakansie na Dubai.
"AfriForum sal die proses monitor en sou die NVG nie hulle werk doen nie en nie self vervolg nie, sal advokaat Gerrie Nel en ons privaatvervolgingseenheid Mbalula privaat vervolg om seker te maak dat reg en geregtigheid geskied," het Taute bygevoeg.
AfriForum Fikile Mbalula Openbare Beskermer
Dafer · 3 maande gelede
Ek gaan nie my asem ophou vir enigeen hier nie!
Die een het lekker geskep as min van sport en skerlik ook as min van sapd. Is 'n Zama kader en is untouchable.
Laat Gerrie Nel hom eerder met hierdie saak besig hou en los vir Grace waar sy hoort – anderkant die Limpopo.
Gerrie Nel het nog nie een regtige groot vis aangevat nie, help nie om die hele tyd hulle kinders vir ander oortredings te wil vervolg nie.
Onthou LHS. Hierdie dinge vat tyd,en Gerrie Nel en sy span doen dinge volgens die boek. Om groot babers te vang,moet die lyn baie keer lank in die water le.
Die lot is so bang dat Gerrie die vervolging doen dat hulle nou ewe skielik vervolg. Ons dank Gerrie dat hy en Afriforum hulle nou op hulle tone hou
Sien nog geen van die uitverkornes in die tronk nie!
Ek wens die OB wil n sekere apteek groep ook bietjie begin ondersoek. Vermoed hulle borg ook vakansies vir die regte mense.
Abe · 3 maande gelede
Moenie in raaisels praat nie. Wie is "'n sekere apteekgroep" en die "regte mense"?
Daar sal ook dadels van kom. Oopvlek is waar dit bly met die mense se korrupsie. Van vervolging is daar nie sprake nie!
Adam · 3 maande gelede
Komies!!. Die enigste botsende belang wat die ANC ken is of hulle moet rus en of hulle moet werk. Daar was nog nooit 'n botsende belang wanneer die geleentheid daar was om te gryp wat op die tafel is nie. Die antwoord was nog altyd "gryp en laat spaander"
En wat van Helen Zilla sy is ook oopgeflek aan ongerruimthede niks word van haar gese nie sys mos a engeltjie kan niks vekeer doen nie